ใช้ยาสีฟันลบรอยขีดข่วนตื้นๆ ใช้ผลิตภัณฑ์ลบรอยขีดข่วน ลบรอยเล็กๆ ลงสีแก้รอยขีดข่วนฝังลึก
ถ้าเล็บไม่ติดอยู่ในรอยถลอก แสดงว่าเป็นแค่รอยขีดข่วนตื้นๆ แก้ได้ด้วยยาสีฟันหายห่วง แต่ถ้ากรีดไปแล้วเล็บติดในร่อง แสดงว่ารอยขีดข่วนนั้นลึกลงไป ต้องใช้ผลิตภัณฑ์ลบรอยขีดข่วนโดยเฉพาะ ก่อนจะทายาสีฟันที่รอยขีดข่วน ต้องแน่ใจก่อนว่าบริเวณนั้นสะอาดดีแล้ว เพราะถ้าเช็ดถูโดยที่มีสิ่งสกปรกหรือเศษชิ้นส่วนบางอย่างติดอยู่ จะยิ่งครูดให้รอยขีดข่วนยิ่งลึกหรือกินวงกว้างกว่าเดิม  จะเอารถไปล้างที่ร้าน หรือล้างรถเองก็ได้ ถ้าจะล้างรถเอง ก็ต้องเริ่มจากฉีดน้ำด้วยสายยางให้รถเปียกทั่วทั้งคัน เพื่อล้างเศษและคราบสกปรกต่างๆ ขั้นหนึ่งก่อน จากนั้นใช้ฟองน้ำอันใหญ่ๆ หรือแปรงล้างรถชุบน้ำผสมแชมพูล้างรถมาทำความสะอาด ฟอกให้ทั่วทุกพื้นผิวของรถ แล้วใช้สายยางฉีดล้างให้สะอาด สุดท้ายใช้ผ้าสะอาดเช็ดจนรถแห้งสนิท เริ่มจากเอาผ้าไมโครไฟเบอร์ไปชุบน้ำให้เปียกหมาด แล้วป้ายยาสีฟันขนาดประมาณเท่าเหรียญ 5 บาทลงไป แต่จะมาก-น้อยกว่านั้นก็แล้วแต่ขนาดของรอยขีดข่วน  ถ้าเป็นยาสีฟันสูตรไวท์เทนนิ่งจะดีที่สุด แต่ถ้าไม่สะดวก ก็ใช้ยาสีฟันอะไรก็ได้ที่มีในบ้าน ได้ผลไม่แพ้กัน ให้ป้ายยาสีฟันบนผ้าไมโครไฟเบอร์ที่สะอาดและนุ่ม เวลาเอาไปขัดรอยขีดข่วน จะได้ไม่ลึกหรือกินวงกว้างกว่าเดิม ให้กดผ้าไมโครไฟเบอร์ลงไปเน้นๆ แล้วขัดวนเป็นวงเล็กๆ เพื่อขัดรอยขีดข่วนนั้น ขัดไปเรื่อยๆ จนยาสีฟันเคลือบทั่วทั้งบริเวณ เวลาใช้ยาสีฟันขัดรอยขีดข่วน ให้ออกแรงกดพอประมาณ อย่ากดหนักเกินไป พอขัดรอยขีดข่วนเสร็จแล้ว ให้ล้างทำความสะอาดทั่วทั้งบริเวณ เพื่อกำจัดยาสีฟันส่วนเกิน จากนั้นใช้สายยางฉีดล้างทำความสะอาด แล้วใช้ผ้าไมโครไฟเบอร์เช็ดให้แห้งสนิท หรือจะใช้ผ้าไมโครไฟเบอร์ชุบน้ำ แล้วเช็ดคราบยาสีฟันส่วนเกินออกไปก็ได้ บางทีก็ต้องขัดตามขั้นตอนซ้ำมากกว่า 1 ครั้ง ถึงจะแก้รอยขีดข่วนตื้นๆ นั้นได้ด้วยยาสีฟัน ลองสำรวจบริเวณนั้นดูว่ารอยขีดข่วนยังเห็นเด่นชัดหรือเปล่า ถ้ายังไม่เป็นที่น่าพอใจ ให้ขัดซ้ำตามขั้นตอนได้อีก 1 - 2 ครั้ง พยายามอย่าขัดซ้ำเกิน 3 ครั้ง เพราะเคลือบใสของสีรถจะลอกหรือถลอกกว่าเดิมได้ สำคัญมากว่าต้องแน่ใจว่าบริเวณนั้นสะอาดดี แล้วค่อยลงผลิตภัณฑ์หรือเริ่มขัด เพราะถ้าเช็ดถูโดยที่มีสิ่งสกปรกหรือเศษชิ้นส่วนบางอย่างติดอยู่ จะยิ่งครูดให้รอยขีดข่วนยิ่งลึกหรือกินวงกว้างกว่าเดิม ฉีดน้ำล้างโดยใช้สายยาง แล้วฟอกด้วยแชมพูล้างรถ จากนั้นขัดด้วยฟองน้ำหรือแปรงล้างรถให้สะอาดทั่วถึง เสร็จแล้วล้างน้ำให้สะอาด และใช้ผ้าไมโครไฟเบอร์เช็ดจนรถแห้งสนิท ย้ำว่าต้องใช้แชมพูล้างรถโดยเฉพาะเท่านั้น คุณหาซื้อผลิตภัณฑ์ลบรอยขีดข่วนได้ที่ร้านประดับยนต์ทั่วไป หรือแผนกอุปกรณ์ที่ใช้กับรถตามห้างสรรพสินค้า ผลิตภัณฑ์ที่ขายกันส่วนมากจะมาพร้อมชุดอุปกรณ์ลบรอยขีดข่วน เช่น น้ำยาลบรอยขีดข่วน และแผ่นขัดรอยที่ใช้คู่กัน  ถ้าคุณไม่แน่ใจว่าต้องใช้ผลิตภัณฑ์ลบรอยขีดข่วนแบบไหน ให้ปรึกษาพนักงานขายดู พนักงานทั้งที่ห้างและร้านประดับยนต์จะมีความรู้ความเชี่ยวชาญในผลิตภัณฑ์นั้นๆ อยู่แล้ว ผ้าไมโครไฟเบอร์นี่แหละดีที่สุด ถ้าจะใช้น้ำยาลบรอยขีดข่วน เพราะเส้นใยอ่อนนุ่ม ถนอมผิวรถ บางผลิตภัณฑ์ก็มาพร้อมเครื่องขัดโดยเฉพาะ ใช้ขัดคู่กับน้ำยาลบรอยขีดข่วนได้เลย ส่วนจะใช้มากหรือน้อยกว่านี้ก็แล้วแต่ขนาดของรอยขีดข่วน ให้บีบน้ำยาใส่แผ่นขัดหรือผ้าไมโครไฟเบอร์ จากนั้นพับครึ่งให้น้ำยากระจายไปทั่วแผ่นขัดหรือผืนผ้า ต้องขยี้ให้น้ำยากระจายไปทั่วผ้าไมโครไฟเบอร์ทั้งผืนหรือทั่วแผ่นขัดทั้งแผ่น แล้วค่อยเริ่มใช้งาน ให้ขัดวนเป็นวงกลม หรือจะขัดตรงๆ ขึ้น-ลงก็ได้ เอาเป็นว่าถนัดแบบไหนก็ตามสะดวก ขอแค่ให้ทั่วถึงทั้งรอยขีดข่วนและบริเวณโดยรอบ แต่เลือกวิธีขัดแล้วก็ต้องขัดแบบเดิมไป อย่าเปลี่ยนทิศทางไปมา! เช่น ขัดขึ้น-ลงอย่างเดียว หรือขัดวนเป็นวงกลมอย่างเดียว ให้ขัดแบบนี้ไปเรื่อยๆ ประมาณ 2 - 3 นาทีจนทั่วทั้งบริเวณ ตอนใช้ผลิตภัณฑ์ขัด ให้ออกแรงกดเบาๆ ถึงปานกลาง พอใช้น้ำยาขัดบริเวณรอยขีดข่วนเสร็จแล้ว ให้ใช้ผ้าไมโครไฟเบอร์สะอาดๆ เช็ดน้ำยาส่วนเกินออกไป โดยขัดวนบริเวณที่ลงน้ำยาไป  ห้ามทิ้งน้ำยาลบรอยขีดข่วนที่ใช้ขัดไว้จนแห้งเป็นคราบติดรถเด็ดขาด ถ้าไม่แน่ใจว่าควรเช็ดน้ำยาส่วนเกินออกยังไง ให้ศึกษาจากคู่มือของผลิตภัณฑ์ให้ละเอียดก่อน ให้สำรวจบริเวณที่ขัด ว่ายังหลงเหลือรอยขีดข่วนชัดเจนไหม ถ้ามี ให้ขัดซ้ำได้ตามขั้นตอนอีกประมาณ 2 - 3 ครั้ง แต่ระวังอย่าขัดซ้ำเยอะเกินไป เพราะจะทำร้ายชั้นเคลือบใสของผิวรถ ก่อนจะขัดซ้ำ ลองอ่านคู่มือหรือคำแนะนำการใช้งานของผลิตภัณฑ์ให้ละเอียดซะก่อน ถ้าปล่อยให้รถสกปรกตอนแก้ไขเรื่องรอยขีดข่วน ระวังเศษสิ่งสกปรกจะทำให้รอยขีดข่วนยิ่งลึกหรือกินวงกว้าง เพราะงั้นต้องล้างรถให้สะอาดหมดจด ไส้สิ่งสกปรกและเศษชิ้นส่วนอะไรก็ตาม ทางที่ดีให้ล้างรอยขีดข่วนด้วยน้ำสะอาดเยอะๆ จนแน่ใจว่าไม่มีสิ่งตกค้างแน่นอน เน้นเป็นพิเศษบริเวณที่จะรักษารอยขีดข่วน โดนฉีดน้ำใส่รอยขีดข่วน ขจัดสิ่งสกปรกตกค้างออกไปจากร่องให้หมด แล้วลงแชมพูล้างรถโดยเฉพาะ เสร็จแล้วล้างออกด้วยน้ำสะอาด ให้ห่อแป้นขัด (แป้นแบบมีด้ามจับ ที่เอาไว้ติดกระดาษทราย) ด้วยกระดาษทรายเบอร์ 2000 จะแห้งหรือเปียกก็ได้ แล้วเริ่มขัดบริเวณรอยขีดข่วน ใช้กระดาษทรายขัดไปครั้งละประมาณ 10 - 15 วินาที แล้วหยุดสำรวจเป็นระยะ ว่าต้องขัดเพิ่มเติมไหม  ย้ำว่าต้องขัดไปในทิศทางเดียวกับรอยขีดข่วนเสมอ ถ้าขัดในทิศทางตรงกันข้าม จะเสี่ยงทำรอยขีดข่วนกินวงกว้างหรือลึกกว่าเดิม ทีนี้ก็ต้องมานั่งซ่อมสีกันยกใหญ่ ล้างน้ำให้สะอาดเป็นระยะเพื่อติดตามผล จะได้เห็นชัดเจนว่าคุณขัดจนรอยขีดข่วนตื้นหรือจางหายไปหรือยัง ถ้ารอยขีดข่วนลึกเกินชั้นเคลือบใสลงไป ให้ใช้กระดาษทรายเบอร์ 1500 เพื่อปรับผิว แล้วตามด้วยกระดาษทรายเบอร์ 2000 เพื่อลบรอยขีดข่วนที่เกิดจากกระดาษทรายเบอร์หยาบอีกที ระวังอย่าให้เศษสิ่งสกปรกติดอยู่ระหว่างกระดาษทรายกับตัวรถ เพราะจะไปเพิ่มรอยขีดข่วนได้ ใช้น้ำล้างฝุ่นผงและเศษต่างๆ ที่เกิดตอนใช้กระดาษทรายขัดรอยขีดข่วนออกไปให้หมด จากนั้นใช้ผ้าไมโครไฟเบอร์สะอาดๆ เช็ดให้แห้งสนิท ห้ามใช้ผ้าขี้ริ้วเก่าๆ หรือสกปรก เพราะอาจไปเพิ่มรอยขีดข่วนที่ผิวรถได้ ให้เลือกสเปรย์รองพื้นแบบขัดแต่งด้วยกระดาษทรายได้ (sandable primer) โดยฉีดพ่นบริเวณที่ขัดด้วยกระดาษทรายเรียบร้อยแล้ว ให้พ่นไปมาแบบขึ้นลง แล้วรอ 5 - 10 นาทีจนสีที่พ่นแห้งสนิท ค่อยพ่นสเปรย์ทับอีกชั้น สรุปแล้วต้องฉีดสเปรย์ทับกัน 3 ชั้นด้วยกัน ให้เลือกสีรองพื้นที่ใกล้เคียงกับสีรถจริงๆ ให้ได้มากที่สุด ไม่ต้องถึงกับเป๊ะก็ได้ แต่ถ้าเป็นสีที่เอามาแต่งซ่อมด้านบน ต้องเป็นสีเดียวกัน ต่อไปให้พ่นสเปรย์สีเดียวกับสีของรถทั้งคัน ให้ทั่วบริเวณที่เพิ่งลงรองพื้นไป จากนั้นรอ 5 - 10 นาทีต่อการพ่นแต่ละชั้น ต้องให้สีแห้งสนิทจริงๆ แล้วค่อยพ่นทับอีกชั้น ถ้าอยากจะแน่ใจว่าสีที่เอามาซ่อมตรงกับสีของรถจริงๆ ก็ต้องเช็คในคู่มือหรือทะเบียนรถ ให้สีออกมาเป็นเฉดเดียวกันจริงๆ ถ้าเป็นไปได้ให้เอาข้อมูลนี้ไปประกอบการซื้อสีจากร้านประดับยนต์ กระทั่งสั่งสีพิเศษโดยเฉพาะจากศูนย์รถของคุณเอง ให้ลงคาร์นูบาแว็กซ์คุณภาพสูงบริเวณที่เพิ่งซ่อมสีเสร็จ แล้วขัดด้วยแผ่นขัดเงาหรือผ้าไมโครไฟเบอร์ เดี๋ยวนี้จะมีชุดอุปกรณ์ลงแว็กซ์ขาย รับรองครบทุกอย่างที่ต้องใช้ตอนลงแว็กซ์รถ เช่น แว็กซ์ และแผ่นขัดเงาหรือผ้าไมโครไฟเบอร์  ให้เริ่มจากลงแว็กซ์ขนาดประมาณเท่าเหรียญ 5 บาทที่แผ่นขัดเงาหรือผ้าไมโครไฟเบอร์ แต่ถ้าจำเป็น จะลงเพิ่มก็ได้ ขัดวนเป็นวงเล็กๆ และออกแรงกดแผ่นขัดหรือผ้าพอประมาณ อย่ากดหนักมาก ขัดวนไปเรื่อยๆ จนลงแว็กซ์ทั่วทั้งบริเวณ และผิวรถเงางามเหมือนเดิม
กรีดเล็บวัดรอยขีดข่วนว่าแค่ตื้นๆ หรือลึกลงไป. ล้างแล้วเช็ดรอยขีดข่วนให้แห้ง. ป้ายยาสีฟันขนาดประมาณเหรียญ 5 บาท ที่ผ้าไมโครไฟเบอร์เปียกหมาด. ใช้ยาสีฟันขัดวนที่รอยขีดข่วนเป็นวงกลม. ล้างยาสีฟันส่วนเกินออกไป. ทำซ้ำตามขั้นตอนได้ 1 - 2 ครั้ง. ล้างรถไม่ให้เหลือสิ่งสกปรกหรือเศษชิ้นส่วนตกค้าง. หาซื้อชุดอุปกรณ์หรือน้ำยาลบรอยขีดข่วน. ให้ลงน้ำยาลบรอยขีดข่วนขนาดประมาณเหรียญ 5 บาทที่แผ่นขัด. เอาผ้าหรือแผ่นขัดที่ลงน้ำยาแล้วไปขัดที่รอยขีดข่วนและบริเวณโดยรอบ. เช็ดน้ำยาส่วนเกิน. ทำซ้ำได้ประมาณ 2 - 3 ครั้งถ้าจำเป็น. ล้างรถให้สะอาดแล้วเช็ดให้แห้ง. ใช้กระดาษทรายขัดรอยขีดข่วนให้สีชั้นบนสุดหลุดออกไป. ล้างน้ำให้สะอาดแล้วเช็ดให้แห้ง. พ่นสเปรย์รองพื้นบริเวณที่ขัดด้วยกระดาษทรายแล้ว 2 - 3 ชั้น. เคลือบสี 2 - 3 ชั้น เลือกให้ตรงกับสีรถเดิม. ลงแว็กซ์เพื่อเคลือบสีที่เพิ่งซ่อมเสร็จ.
https://www.wikihow.com/Remove-Scratches-from-a-Car https://www.wikihow.com/Remove-Scratches-from-a-Car https://www.wikihow.com/Remove-Scratches-from-a-Car
Using Toothpaste for Surface Scratches Using a Scratch Removal Product for Small Scratches Painting to Fix Deep Scratches